ความสุขสูงสุดแฟนกีฬาไทย! “โปรเม” ผงาดครองมือ 1 ของโลก
ความสุขสูงสุดแฟนกีฬาไทย! “โปรเม“ เอรียา จุฑานุกาล ผงาดครองมือ 1 ของโลก สร้างประวัติศาสตร์นักกอล์ฟไทยคนแรกที่สามารถก้าวไปเป็นมือ 1 ของโลก
12 มิ.ย. 2560

ผู้สื่อข่าวรายงานว่า ตาราง “โรเล็กซ์ เวิลด์ แรงกิง วีเมนส์” (Rolex World Ranking Women’s) ประกาศอย่างเป็นทางการวันนี้ (12 มิ.ย.) ถึงตำแหน่งมือ 1 โลกนักกอล์ฟหญิงคนใหม่ ได้แก่ “โปรเม“ เอรียา จุฑานุกาล ซึ่งสร้างประวัติศาสตร์เป็นนักกอล์ฟไทยคนแรกที่สามารถก้าวไปเป็นมือ 1 ของโลกได้ โดยมี 8.78 แต้ม ตามด้วย ลิเดีย โค จากนิวซีแลนด์ ตกจากบัลลังก์หลังนั่งมา 85 สัปดาห์ติดต่อกัน มี 8.34 แต้ม และที่ 3 เรียว โซ ยอน จากเกาหลีใต้ 8.17 แต้ม
อย่างไรก็ตาม โปรเมได้คว้าแชมป์ “แมนูไลฟ์ แอลพีจีเอ คลาสสิค” เมื่อวันที่ 11 มิถุนายน ที่ผ่านมา ซึ่งถือเป็นแชมป์แรกของปี 2017 หลังจากปีที่แล้วได้ 5 แชมป์ พร้อมส่งให้ขึ้นไปเป็นมือ 1 ของโลก สิ้นสุดการรอคอยตั้งแต่ต้นซีซั่นที่ผ่านมาที่แฟนๆ ตั้งความหวัง
 

ตารางอัพเดตล่าสุดเมื่อวันที่ 12 มิถุนายน 2560